கேள்வி: சாரதா நம்பிஆரூரன் குறித்து விரிவாக சொல்லுங்கள்.
பதில்: முனைவர் சாரதா நம்பிஆருரன் ஒரு தமிழறிஞர், சொற்பொழிவாளர், பட்டிமன்றப் பேச்சாளராவார். இவர் தமிழ்நாடு தகவல் ஆணையம் முதன்மை ஆணையராகவும் சென்னை கம்பன் கழகத்தின் இணைச் செயலராகவும் பதவி வகித்துள்ளார். இவரின் கணவர் கு. நம்பிஆருரன் தனித்தமிழ் இயக்கம் தொடங்கிய மறைமலை அடிகள் மகளான கு. திரிபுரசுந்தரியின் மகனாவார்.
கேள்வி: சாரதா நம்பிஆரூரன் - பணி வாழ்க்கை என்பது என்ன?
பதில்: 1967 முதல் நாமக்கல், திண்டுக்கல், மதுரை, தஞ்சாவூர், சென்னை இராணி மேரிக் கல்லூரி, சென்னைகளில் தமிழ்ப்பேராசிரியராகப் பணியாற்றியவர். சேலம் அரசினர் மகளிர் கலைக்கல்லூரியில் 2004 முதல் 2005 வரை முதல்வராகப் பணியாற்றி ஓய்வு பெற்றார். 1972 முதல் 1976 வரை குடும்பத்துடன் இலண்டனில் வாழ்ந்தபோது பி.பி.சி. தமிழோசையில் பணியாற்றினார்.
கேள்வி: சாரதா நம்பிஆரூரன் - இலக்கிய சமயப்பணி பற்றி நீங்கள் என்ன அறிந்துள்ளீர்கள்?
பதில்: இலண்டன் முருகன்கோவில் குழுவில் சிறப்பு உறுப்பினராகவும் இலண்டனில் முறையாகத் தமிழ் வகுப்பும் இசைவகுப்பும் நடத்தினார். தமிழ்ப்புலமை, இசையாற்றல் ஆகிய இரண்டையும் இணைத்து இசை பேருரை ஆற்றுவது இவரின் தனிச்சிறப்பு அகில இந்திய வானொலி நிலையத்தில் 15 வயது முதல் இளையபாரதம், வினாடி வினா, மாதர் நிகழ்ச்சி, சான்றோர் சிந்தனை, இலக்கியப் பேருரைகள் வழங்கியுள்ளார். 1991- 92 மார்கழி மாதம் 30 நாட்களும் வானொலியில் திருவெம்பாவைப் பாடல்களுக்கு விளக்கம் தந்துள்ளார். தொலைக்காட்சியிலும் வினாடிவினா, சமயப் பேருரைகள், இலக்கியச் சோலை நிகழ்ச்சிகள் தயாரித்து வழங்கியுள்ளார். 1992 ல் கும்பகோணத்தில் நடைபெற்ற மகாமகம் விழாவைத் தொலைக்காட்சி ஒளிபரப்பிய போது நேர்முக வர்ணனை செய்துள்ளார். இலங்கை, சிங்கப்பூர், அமெரிக்கா, கனடா உள்ளிட்ட பல அயல்நாடுகளில் இலக்கிய சமய சொற்பொழிவுகளை ஆற்றியுள்ளார்.
கேள்வி: சாரதா நம்பிஆரூரன் - குறிப்பிடத்தக்க விருதுகள் என்பது என்ன?
பதில்: * தமிழக அரசு - நல்லாசிரியர் விருது டாக்டர் ராதாகிருஷ்ணன் விருது (1997) * தமிழக அரசின் கலைமாமணி விருது (1998) * தமிழக அரசின் பேரறிஞர் அண்ணா விருது (2007) * சென்னை கம்பன் கழகத்தின் இயற்றமிழ் அறிஞர் விருது (2025)